Diari Oficial de la Generalitat Valenciana


Sumari del DOGV 5961, del 24-02-2009 (2009/1831)

ORDE d'11 de febrer de 2009, del conseller de Presidència i vicepresident primer del Consell, per la qual es convoquen dos beques per a la realització de pràctiques professionals de microinformàtica en la Sotssecretaria de la Conselleria de Presidència.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5961

Data del DOGV
:   24-02-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/1831


Data del document
:   11-02-2009

Organisme emissor
:   Conselleria de Presidència

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * assignació per estudis

ORDE d'11 de febrer de 2009, del conseller de Presidència i vicepresident primer del Consell, per la qual es convoquen dos beques per a la realització de pràctiques professionals de microinformàtica en la Sotssecretaria de la Conselleria de Presidència. [2009/1831]
La Generalitat, en el marc de la política dirigida a la millora i especialització de joves llicenciats en l'àrea de la informàtica, convoca la concessió de beques perquè estos puguen accedir a la realització de pràctiques professionals.
L'anterior actuació es troba arreplegada en els objectius i activitats del Programa 121.20, Realització de Pràctiques Professionals d'Informàtica.
Les ajudes que es financen d'acord amb el que preveu la present orde no estan subjectes a la política de control d'ajudes de l'Estat, per no reunir els requisits de l'article 87.1 del Tractat CE, al no afectar la competència en raó a la qualitat del beneficiari i l'objectiu de l'ajuda.
Per això, en virtut de les facultats que em conferix l'article 28 de la Llei 5/1983, de 30 de desembre, del Consell,
ORDENE
Primer
Convocar concurs públic per a la concessió de dues beques per a la realització de pràctiques professionals de microinformàtica i aprovar les bases per les quals es regix esta convocatòria, incloses com a annex I de la present convocatòria.
Segon
La dotació econòmica de les beques se sufragarà a càrrec del capítol IV, codi de la línia T4002000, aplicació pressupostària 05.02.01 del Programa 121.20, per un import de 1.000 euros bruts mensuals cada beca, sent l'import total de les beques d'un import total màxim de 16.000 euros.
Contra esta orde que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciosos administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
València, 11 de febrer de 2009
El conseller de Presidència i vicepresident primer del Consell,
VICENTE RAMBLA MOMPLET
ANNEX I
Bases de la convocatòria de beques per a la realització de pràctiques professionals de microinformàtica en la Sotssecretaria de la Conselleria de Presidència de la Generalitat
Primera. Objecte
L'objecte d'estes bases és regular la concessió de dos beques per a pràctiques professionals de microinformàtica en la Sotssecretaria de la conselleria de Presidència de la Generalitat.
Segona. Requisits dels sol·licitants
Els sol·licitants hauran de complir els requisits establits en l'article 13 de la Llei General de Subvencions, a la data de finalització del termini de presentació d'instàncies i a més:
1. Titulació: haver finalitzat el segon cicle de Formació Professional, en l'especialitat d'informàtica, o algun cicle formatiu reglat d'informàtica, així com posseir el títol d'Enginyer Tècnic en Informàtica de Gestió o estar cursant els dos últims anys de la titulació Enginyer d'Informàtica.
2. No haver transcorregut més de cinc anys des de la data d'obtenció del corresponent títol.
3. Ser menor de 30 anys a data 1 de maig de 2009.
4. No haver sigut beneficiari amb anterioritat de més de dos beques que tinguen idèntic o paregut objecte al de la present convocatòria.
5. Gaudir de cobertura sanitària
Tercera. Dotació, duració i pagament de les beques
Les beques de pràctiques estan dotades cada una d'elles amb 1.000 euros bruts mensuals.
El període de duració de les beques comprendrà des de la data que s'indique en la resolució d'adjudicació, que serà objecte de publicació en el Diari Oficial de la Comunitat Valenciana; data d'inici que no podrà ser anterior a l'1 de maig de 2009, i finalitzarà el 31 de desembre de l'any 2009, podent prorrogar-se les mateixes mitjançant una resolució expressa per als mesos que resten fins a completar l'any màxim de gaudi de la beca, sempre que existisca consignació en l'exercici pressupostari corresponent. L'import de les beques s'abonarà mensualment, prèvia certificació del Servici de Contractació i Gestió Administrativa de la bona marxa de l'activitat objecte de la beca.
Quarta. Formalització de sol·licituds
Els candidats hauran de presentar, en el Registre General de la conselleria de Presidència de la Generalitat, situat en el carrer Juristes, 10, de València o en qualsevol de les formes previstes en l'article 38, paràgraf quart, de la Llei de Règim Jurídic de les Administracions Públiques i del Procediment Administratiu Comú, una sol·licitud, segons model que es detalla en l'annex II, indicant el número de convocatòria, dirigida a la Conselleria de Presidència, secretària general Administrativa, Servici de Contractació i Gestió Administrativa els quals estaran a disposició de les persones interessades en el Registre General de la conselleria de Presidència de la Generalitat i en l'apartat de guia de servicis/tràmits i servicis de la direcció www.gva.es/jsp/portalgv, junt amb la documentació següent:
a) Fotocòpia del DNI compulsada.
b) Currículum, del que formaran part les seues dades personals, domicili habitual, data de naixement, telèfon, adreça de correu electrònic, experiència professional i qualsevol altre document que acredite la possessió d'altres títols o mèrits docents, professionals, coneixement d'idiomes, cursos rebuts, etc.
c) Fotocòpia compulsada del títol acadèmic acreditatiu dels requisits exigits en la base segona i del corresponent expedient acadèmic.
d) Declaració responsable d'estar al corrent de les seues obligacions fiscals i de seguretat social, que haurà de ser substituïda pels corresponents certificats en el cas de resultar beneficiari de la beca. L'aportació dels certificats es realitzarà amb anterioritat a la proposta de resolució.
e) Declaració responsable de no estar sotmés en les prohibicions per a obtindre la condició de beneficiari que s'establixen en l'article 13 de la Llei General de Subvencions, o acreditació del dit extrem per mitjà de qualsevol dels mitjans establits en el seu apartat seté.
f) Declaració responsable de no haver sigut beneficiari de més de dos beques que tinguen idèntic o paregut objecte al de la present convocatòria.
g) Acreditar la circumstància de disposar de cobertura sanitària.
Cinquena. Termini de presentació de sol·licituds
El termini de presentació de sol·licituds serà de 15 dies hàbils comptats a partir de l'endemà de la publicació d'esta convocatòria en el Diari Oficial de la Comunitat Valenciana.
Sisena. Termini de selecció i concessió de beques
1. La concessió de les beques s'efectuarà per resolució del conseller de Presidència a proposta de la comissió avaluadora. La dita comissió estarà integrada pels membres següents:
- El secretari general administratiu o persona que designe en la seua substitució, que actuarà com a president.
- Dos tècnics del Servici de Contractació i Gestió Administrativa, actuant un d'ells com a secretari.
La Conselleria de Presidència de la Generalitat es reserva la facultat de deixar deserta, totalment o parcialment, l'adjudicació de les beques convocades, justificada en raons d'interés públic degudament motivades i d'interpretar el contingut d'estes bases.
2. La selecció dels becaris vindrà donada per la puntuació obtinguda per l'aplicació del barem següent:
- Titulació acadèmica: (fins a 3 punts). Es valorarà l'expedient acadèmic fins a la data de finalització del termini de presentació d'instàncies.
- Coneixements de valencià homologats per la Junta Qualificadora de Coneixements de Valencià: (fins a 1 punt)
- Coneixements acreditats oficialment d'idiomes comunitaris: (fins a 1 punt)
- Aspectes específics de microinformàtica, es valoraran els coneixements en les següents àrees de coneixement (fins a 10 punts):
· Microinformàtica. Arquitectura de PC. Windows XP. Windows Vista.
· Instal·lació i configuració de portàtils, agendes electròniques i mòbils.
· Sistemes de cablejat estructurat
· Elements electrònics de xarxes locals: Hubs, Switchs, Routers.
· Microsoft Exchange.
La comissió avaluadora es reunirà dins dels 10 dies següents a la terminació del termini de presentació de sol·licituds i convocarà, a entrevista personal i/o prova escrita, a tots aquells candidats que, complint els requisits exigits en la present convocatòria, superen 8 punts dels exposats anteriorment. La puntuació de l'entrevista i/o prova escrita serà de 0 a 10 punts. Esta entrevista i/o prova escrita se centrarà fonamentalment en els temes exposats en el paràgraf anterior del barem.
3. Finalitzat el procés selectiu la comissió, en el termini d'un mes a partir de l'endemà de la finalització de presentació de sol·licituds, elaborarà una relació provisional de beneficiaris i una borsa de reserva prioritzada, en funció de la puntuació obtinguda, d'acord amb els blocs temàtics ressenyats en la base primera, per a cobrir les vacants que puguen produir-se per renúncia o abandó.
4. El termini per a resoldre i notificar la present convocatòria serà de dos mesos comptats a partir de l'endemà al de la publicació de la convocatòria en el Diari Oficial de la Comunitat Valenciana. La resolució de concessió serà publicada en el mencionat diari oficial. En la resolució s'indicaran els aspirants beneficiaris de les beques i les borses de reserva constituïdes pels aspirants que no resulten adjudicataris, ordenades d'acord amb la puntuació obtinguda, per a cobrir les vacants que puguen sorgir durant el període de benefici.
Setena. Obligacions, incidències i tutoria dels becaris
1. Drets i obligacions
Les beques objecte de la present convocatòria són incompatibles amb el gaudi de qualsevol altra beca per a la mateixa o semblant activitat, ajuda o activitat laboral regular que impedisca el compliment de les obligacions com a becari. La infracció d'esta regla deixarà sense efecte la beca adjudicada.
La condició de becari no genera cap relació laboral ni administrativa amb la Generalitat.
De conformitat amb el que disposa l'article 8.1 del Decret 108/1992, de 6 de juliol, del Consell de la Generalitat, quan el beneficiari de la beca siga un empleat de la Generalitat, funcionari o laboral, quedarà en la situació administrativa que procedisca d'acord amb la normativa de funció pública.
Si els becaris, com a conseqüència del desenvolupament de les tasques que hagen de dur a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat i l'adscrit funcionalment al servici d'esta establix el Decret 24/1997, d'11 de febrer, del Consell de la Generalitat, sobre indemnitzacions per raó del servici i gratificacions per servicis extraordinaris. L'aplicació de la dita normativa es referirà únicament als conceptes i quanties que han de ser rescabalades sense que això implique una modificació en la relació jurídica del becari amb l'administració.
Els becaris hauran de complir així mateix amb les obligacions establides en l'article 14 de la Llei General de Subvencions que li siguen d'aplicació.
2. Tutoria
Els becaris, una vegada reben la notificació d'haver sigut seleccionats per a una beca vindran obligats a tindre una dedicació a les activitats objecte d'esta de 35 hores setmanals en horari de matí o vesprada, i exerciran les activitats objecte d'esta convocatòria davall la supervisió o tutoria del personal del Servici de Contractació i Gestió Administrativa de la Conselleria de Presidència de la Generalitat designat a este efecte.
El cap del Servici de Contractació i Gestió Administrativa ordenarà les activitats i establirà la dedicació i torns dels becaris atenent l'objecte de les beques.
Finalitzat el gaudi de la beca, i amb un informe previ d'assistència, aprofitament i aptitud del cap del Servici de Contractació i Gestió Administrativa s'estendrà el certificat corresponent.
3. Incidències.
El conseller de Presidència resoldrà les incidències que es produïsquen durant el període de gaudi de les beques a proposta del secretari general administratiu, i podrà deixar-les sense efecte, amb audiència prèvia a l'interessat, en els casos següents:
a) Incompliment de les seues obligacions.
b) No realitzar l'activitat que va motivar la concessió.
c) Deixar de reunir els requisits exigits en la present convocatòria.
El conseller de Presidència, a proposta del secretari general administratiu, emetrà resolució per la qual es procedirà a cobrir les vacants que pogueren produir-se bé com a conseqüència de renúncies que deixen vacant el gaudi d'una beca o per disponibilitat pressupostària, i se servirà per a això de la borsa de reserva que resulte del procediment de selecció prèviament efectuat i en l'orde que s'hi establix.